Diari Oficial de la Generalitat Valenciana


Sumari del DOGV 3748, del 12-05-2000 (2000/3716)

ORDRE de 5 de maig de 2000, de la Conselleria d'Ocupació, de modificació de l'Ordre de 26 de maig de 1999, de la Conselleria d'Ocupació, Indústria i Comerç, per la qual s'establien les bases reguladores de la concessió d'ajudes per a la realització d'accions de comprovació de la professionalitat per entitats i institucions col·laboradores sense ànim de lucre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/05/05/(1)/dof/vci/html**

### Dades del document

Número de DOGV
:   3748

Data del DOGV
:   12-05-2000

Secció del DOGV
:   I. DISPOSICIONS GENERALS

Número del document
:   2000/3716


Data del document
:   05-05-2000

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * legislació
    * qualificació del personal
    * suport econòmic
    * societat sense fins de lucre

ORDRE de 5 de maig de 2000, de la Conselleria d'Ocupació, de modificació de l'Ordre de 26 de maig de 1999, de la Conselleria d'Ocupació, Indústria i Comerç, per la qual s'establien les bases reguladores de la concessió d'ajudes per a la realització d'accions de comprovació de la professionalitat per entitats i institucions col·laboradores sense ànim de lucre. [2000/3716]
  
El Decret 12/1998, del president de la Generalitat Valenciana, assignava a la Conselleria d'Ocupació, Indústria i Comerç les funcions i els servicis traspassats a la Generalitat Valenciana en matèria de treball, ocupació i formació. La citada Conselleria, per Ordre de 26 de maig de 1999 (DOGV núm. 3.521, de 21 de juny),va establir les bases reguladores de la concessió d'ajudes per a la realització d'accions de comprovació de la professionalitat per entitats i institucions col·laboradores sense ànim de lucre.
  
Per Decret 80/1999, de 23 de juliol, del Govern Valencià, es va crear la Conselleria d'Ocupació, departament encarregat de gestionar els distints àmbits i programes que tenen com a finalitat promoure la creació d'ocupació, mitjançar en el mercat de treball, disciplinar les relacions sociolaborals i incrementar la qualificació professional de la població activa.
  
Atés que es necessita adaptar l'Ordre de 26 de maig de 1999 a aquesta Conselleria d'Ocupació, a la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 12, de 14 de gener de 1999), i a les modificacions introduïdes per la Llei 10/1998, de 28 de desembre, de Mesures Fiscals de Gestió Administrativa i Financera i d'Organització de la Generalitat Valenciana (DOGV núm. 3.404, de 31 de desembre), i en virtut de les facultats que em confereix l'article 35 de la Llei 5/1983, de Govern Valencià,
  
Ordene
  
Article 1
  
Les referències que l'Ordre de 26 de maig de 1999 fa a la Conselleria d'Ocupació, Indústria i Comerç s'entenen fetes a la Conselleria d'Ocupació.
  
Així mateix, les referides al conseller d'Ocupació, Indústria i Comerç s'entendran fetes al conseller d'Ocupació.
  
Article 2
  
Les referències que l'Ordre de 26 de maig de 1999 fa a la Llei 30/1992 s'entendran fetes a la redacció feta per la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 3
  
Es fa una nova redacció de l'article 8:
  
«1. La Direcció General d'Intermediació Laboral podrà demanar a l'entitat sol·licitant l'aportació addicional d'altres documents o dades d'aclariment que crega necessaris per a resoldre sobre la sol·licitud presentada.
  
2. La competència per a resoldre sobre les sol·licituds presentades correspon al conseller d'Ocupació.
  
3. El termini màxim per a resoldre i notificar la resolució procedent serà de sis mesos comptadors des de la presentació de la sol·licitud en qualsevol dels registres d'entrada de la Conselleria d'Ocupació.
  
4. Una vegada transcorregut el citat termini sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb allò previst en l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, i tot això sense perjudici que continue l'obligació legal de resoldre sobre la petició formulada.
  
5. La resolució haurà de ser motivada, i indicarà la persona sol·licitant o la llista d'aquestes a les quals se'ls concedeix la subvenció i la quantitat concedida.
  
6. La resolució serà notificada a les persones interessades en els termes previstos en l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú.
  
7. Les resolucions que dicte el conseller d'Ocupació a l'empara d'aquesta ordre finalitzaran la via administrativa, i contra elles s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució, d'acord amb allò establit en l'article 14 de la Llei 29/1998, de 13 de juliol, de la Jurisdicció Contenciosa Administrativa, i tot això sense perjudici del que diuen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i de la possibilitat que les persones interessades puguen exercitar-ne, si escau, qualsevol altre que creguen procedent.
  
Davant de la desestimació per silenci administratiu, contra l'acte presumpte s'hi podrà interposar idèntic recurs en el termini de sis mesos comptadors des que finalitze el termini que, per a dictar i notificar la resolució expressa, s'esmenta en el número 3 d'aquest article, tot això de conformitat amb allò indicat en l'article 46.1 de la Llei 29/1998, de 13 de juliol, de la Jurisdicció Contenciosa Administrativa, i sense perjudici del que disposen els articles 116 i 117 esmentats més amunt».
  
Article 4
  
Es fa una nova redacció de l'article 11.1:
  
«La Conselleria d'Ocupació pagarà en el moment de l'atorgament el 75% de l'import de la subvenció concedida, amb el certificat previ de l'inici de les accions per part de l'entitat col·laboradora i la presentació, per part de l'entitat beneficiària, d'un aval bancari o d'un depòsit en efectiu per la quantitat anticipada, constituït d'acord amb la normativa vigent, en els servicis territorials de la Conselleria d'Economia i Hisenda.
  
Estan eximides de presentar l'aval bancari o el depòsit en efectiu les persones jurídiques previstes en les lletres c) i d) de l'article 16 de la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana (DOGV de 31 de desembre de 1998), i les entitats que justifiquen que estan legalment exemptes de la presentació de garanties».
  
Article 5
  
Es fa una nova redacció de l'article 14:
  
«1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o d'ajudes atorgades per unes altres administracions o ens públics o privats, podrà originar la modificació de la resolució de concessió.
  
2. Procedirà el reintegrament de les quantitats rebudes i l'exigència de l'interés de demora des del moment del pagament de la subvenció, en els casos següents:
  
a) Incompliment de l'obligació de justificar la realització de l'activitat.
  
b) Obtenir la subvenció sense reunir les condicions requerides per a això.
  
c) Incompliment de la finalitat per a la qual va ser concedida la subvenció.
  
d) Incompliment per part de l'entitat col·laboradora de les obligacions indicades en aquesta ordre.
  
3. Així mateix, procedirà el reintegrament per part de l'entitat col·laboradora de les quantitats següents:
  
a) Les corresponents a accions no executades per causes no imputables a l'entitat col·laboradora.
  
b) Les que sobrepassen el cost de l'activitat realitzada.
  
c) Les que sobrepassen la quantitat que cal rebre per les accions realitzades, una vegada deduïdes altres subvencions o ajudes rebudes per l'entitat col·laboradora per a la mateixa finalitat.
  
4. Els casos previstos en aquest article originaran la incoació d'un procediment de reintegrament de l'import total o parcial de la subvenció concedida, el qual podrà ser incoat per l'òrgan competent per a concedir la subvenció. La incoació del procediment es comunicarà al beneficiari de la subvenció, i se li manifestaran els fets per tal que hi formule les al·legacions i presente els documents o les justificacions que crega pertinents».
  
Disposició addicional
  
Única
  
En compliment d'allò establit en l'article 47.11 del Text Refós de la Llei d'Hisenda Pública de la Generalitat Valenciana, cada convocatòria fixarà la línia o les línies de subvenció que les financen i l'import global màxim que s'hi destina.
  
Disposició addicional
  
Única
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Valencia, 5 de mayo de 2000
  
El Conseller d'Ocupació,


Còpia Permalink ELI